《沂州客店遇同乡友人》
清代·黄与坚

江郭萧条尚苦兵，讶君北走得班荆。地悬淮海艰消息，人历冰班倍老成。

同话寂寥皆逆旅，两经离乱即馀生。故园风物那堪问，但说梅花已系情。

作者简介：清江南太仓人，字庭表，号忍庵。顺治十六年进士。授推官。奏销案起，罢官。康熙十八年召试博学鸿词科，授编修，擢推官。诗画均工。